stanford-oval/wikipedia huggingface dataset:
อำเภอสุวรรณภูมิ

บทความนี้เกี่ยวกับอำเภอในจังหวัดร้อยเอ็ด สำหรับความหมายอื่น ดูที่ สุวรรณภูมิ (แก้ความกำกวม)
| อำเภอสุวรรณภูมิ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Suwannaphum
คำขวัญ: สุวรรณภูมิแดนกู่พระโกนา ทุ่งกุลาสดใส งานใหญ่บั้งไฟแสน ดินแดนวัฒนธรรม
แผนที่จังหวัดร้อยเอ็ด เน้นอำเภอสุวรรณภูมิ
พิกัด: 15°36′33″N 103°48′1″E﻿ / ﻿15.60917°N 103.80028°E﻿ / 15.60917; 103.80028
ประเทศ:  ไทย
จังหวัด: ร้อยเอ็ด
พื้นที่
 • ทั้งหมด: 1,107.042 ตร.กม. (427.431 ตร.ไมล์)
ประชากร (2564)
 • ทั้งหมด: 114,296 คน
 • ความหนาแน่น: 103.25 คน/ตร.กม. (267.4 คน/ตร.ไมล์)
รหัสไปรษณีย์ : 45130
รหัสภูมิศาสตร์: 4511
ที่ตั้งที่ว่าการ: หมู่ที่ 2 ถนนปัทมานนท์ ตำบลสระคู อำเภอสุวรรณภูมิ จังหวัดร้อยเอ็ด 45130
 ส่วนหนึ่งของสารานุกรมประเทศไทย
สุวรรณภูมิ เป็นอำเภอที่มีพื้นที่มากที่สุดของจังหวัดร้อยเอ็ด เป็นอำเภอศูนย์กลางทางด้านการคมนาคม การปกครอง การศึกษาเเละเศรษฐกิจของกลุ่มอำเภอโซนใต้ของจังหวัดร้อยเอ็ด อีกทั้งยังเป็นอำเภอที่มีความเจริญเป็นรองแค่เพียงอำเภอเมืองร้อยเอ็ด ปัจจุบันแบ่งเขตการปกครองออกเป็น 15 ตำบล มีประชากรในปี พ.ศ. 2562 จำนวน 116,015 คน
ประวัติศาสตร์

บทความหลัก: เมืองสุวรรณภูมิ
พื้นที่อำเภอสุวรรณภูมิเดิมเป็นที่ตั้งของเมืองท่งศรีภูมิ เคยมีอาณาเขตกว้างใหญ่ไพศาลครอบคลุมพื้นที่กลุ่มจังหวัดร้อยเเก่นสารสินธ์ุเเทบจะทั้งหมด เเละบางส่วนของจังหวัดบุรีรัมย์ ศรีสะเกษ สุรินทร์ ยโสธร อุบลราชธานี ชัยภูมิ อุดรธานี ซึ่งเมืองท่งศรีภูมิเคยเป็นส่วนหนึ่งของอาณาจักรล้านช้างจำปาศักดิ์ สถาปนาโดยพระเจ้าสร้อยศรีสมุทรพุทธางกูรเมื่อปี พ.ศ. 2256 ต่อมาได้เข้ามาอยู่ในอาณาเขตของอาณาจักรอยุธยาในปี พ.ศ. 2308 จนถึงอาณาจักรธนบุรีในปี พ.ศ. 2310 และได้เปลี่ยนชื่อเป็นเมืองสุวรรณภูมิในปี พ.ศ. 2315 ต่อมาได้ลดฐานะจากเมืองชั้นเอก (เทียบเท่าจังหวัด) เป็น "อำเภอสุวรรณภูมิ" ในปี พ.ศ. 2451 เมืองขึ้นของเมืองสุวรรณภูมิถูกเปลี่ยนเป็นอำเภอภายในจังหวัดร้อยเอ็ด 3 เมือง และเป็นอำเภอภายในจังหวัดมหาสารคาม 1 เมือง
อำเภอสุวรรณภูมิในปัจจุบัน นับจากปีที่ถูกยุบเป็นอำเภอในปี พ.ศ. 2451 มีนายอำเภอทั้งสิ้นแล้ว 47 คน มีการแบ่งเขตการปกครองออกเป็น 15 ตำบล ทั้งนี้ อำเภอสุวรรณภูมิมีการแยกออกเป็น 2 อำเภอหลังปี พ.ศ. 2451 ได้แก่ อำเภอเมืองสรวง และอำเภอโพนทราย ในด้านลำดับชั้นของอำเภอที่กำหนดโดยกรมการปกครอง กระทรวงมหาดไทย อำเภอสุวรรณภูมิมีฐานะเป็นอำเภอชั้น 1 เช่นเดียวกับอำเภอเมืองร้อยเอ็ด และอำเภอเมืองในจังหวัดอื่น ๆ ที่มิใช่อำเภอชั้นพิเศษ
หลังจากที่เมืองสุวรรณภูมิถูกยุบกลายเป็นอำเภอ คงเหลือพื้นที่โดยประมาณ 1,532.294 ตารางกิโลเมตร ต่อมาเเม้ว่าอำเภอสุวรรณภูมิจะมีการเเยกออกไปอีก 2 อำเภอ (อำเภอเมืองสรวงเเละอำเภอโพนทราย) อำเภอสุวรรณภูมิก็ยังคงเป็นอำเภอที่มีพื้นที่มากที่สุดของจังหวัดร้อยเอ็ดจนถึงปัจจุบัน ด้วยขนาดพื้นที่ 1,107.042 ตารางกิโลเมตร
ประวัติศาสตร์ > ลำดับผู้ว่าราชการเมืองสุวรรณภูมิ

สำหรับรายนามเจ้าเมือง ดูที่ เมืองสุวรรณภูมิ
| ลำดับ | ผู้ว่าราชการเมือง | เริ่มต้น (พ> ศ.) | สิ้นสุด (พ> ศ.) | จำนวนปี | เหตุการณ์สำคัญ/อื่น ๆ |
| --- | --- | --- | --- | --- | --- |
| 1 | พระศรีเกษตราธิไชย (สีลา) | 2443 | 2444 | 1 |  พระศรีเกษตราธิไชย (สีลา) เป็นเจ้าเมืองเกษตรวิสัยแต่เดิม ด้วยการยุบยกเลิกหัวเมืองต่าง ๆ จึงได้มีการโปรดเกล้าฯ ให้พระศรีเกษตราธิไชยมารักษาราชการผู้ว่าราชการเมืองสุวรรณภูมิท่านแรก ก่อนจะมีการแต่งตั้งผู้ว่าราชการเมืองจากส่วนกลาง พระศรีเกษตราธิไชย (สีลา) เป็นบุตรของพระศรีเกษตราธิไชย (สัง) เจ้าเมืองเกษตรวิสัย ปัจจุบันทายาทของพระศรีเกษตราธิไชยสืบเชื้อสายตรงในนามสกุล "สังขศิลา" |
| 2 | ขุนมัณฑลานุการ (ชม) | 2445 | 2446 | 1 |  ขุนมัณฑลานุการ (ชม) รักษาราชการในตำแหน่งผู้ว่าราชการเมืองสุวรรณภูมิ ในระหว่างนี้เกิดกบฏผู้มีบุญ ทางผู้วาราชการเมืองสุวรรณภูมิได้เกณฑ์ไพร่พลจำนวน 1,000 คนเศษพร้อมอาวุธ ปืนคาบศิลาอย่างเก่า ปืนสไนเดอร์ ปืนแมลิคอร์ ทำการปราบปรามและจับกุมผีบุญได้อย่างราบคาบ |
| 3 | ญาพ่อเมืองแพน (ต้นสกุล วลัยศรี) | 2446 | 2451 | 5 |  วันที่ 11 ตุลาคม พ.ศ. 2445 พระครูสุพรรณภูมิคณาจารย์ (พระหลักคำเมือง) เจ้าคณะเมืองสุวรรณภูมิถึงแก่มรณภาพด้วยอาพาธเป็นไข้ โดยพระครูสุพรรณภูมิคณาจารย์เป็นเจ้าอาวาส วัดไตรภูมิคณาจารย์ บ้านตากแดด เมืองสุวรรณภูมิ ญาพ่อเมืองแพนดำรงตำแหน่งยกกระบัตรเมือง รักษาการในตำแหน่งผู้ว่าราชการเมืองสุวรรณภูมิจนกระทั่งปี พ.ศ. 2451 กระทรวงมหาดไทยได้ปรับปรุงลักษณะการปกครองท้องที่ ยุบเมืองสุวรรณภูมิเป็นอำเภอสุวรรณภูมิ และยุบมณฑลร้อยเอ็ดเป็นจังหวัดร้อยเอ็ด ให้ อำเภอสุวรรณภูมิขึ้นกับจังหวัดร้อยเอ็ดนับแต่นั้นมา ในปี พ.ศ. 2451 ภายหลังมีการยุบเมืองสุวรรณภูมิเป็นอำเภอสุวรรณภูมิแล้วนั้น เมืองที่เคยขึ้นต่อเมืองสุวรรณภูมิได้ถูกยุบเป็นอำเภอ และโอนย้ายไปสังกัดจังหวัดต่าง ๆ ดังนี้ เมืองพยัคฆภูมิพิสัยยุบเป็นอำเภอพยัคฆภูมิพิสัย ให้ขึ้นจังหวัดมหาสารคาม  เมืองเกษตรวิสัยยุบเป็นอำเภอเกษตรวิสัย, เมืองพนมไพรแดนมฤคยุบเป็นอำเภอพนมไพร, เมืองจตุรพักตร์พิมานยุบเป็นอำเภอจตุรพักตรพิมาน ทั้งสามอำเภอให้ขึ้นกับ จังหวัดร้อยเอ็ด |
ที่ตั้งและอาณาเขต

อำเภอสุวรรณภูมิตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอเมืองสรวง และอำเภออาจสามารถ
ทิศตะวันออก ติดต่อกับอำเภอพนมไพร อำเภอหนองฮี และอำเภอโพนทราย
ทิศใต้ ติดต่อกับอำเภอรัตนบุรี และอำเภอท่าตูม (จังหวัดสุรินทร์)
ทิศตะวันตก ติดต่อกับอำเภอเกษตรวิสัย
การแบ่งเขตการปกครอง > การปกครองส่วนภูมิภาค

อำเภอสุวรรณภูมิแบ่งพื้นที่การปกครองออกเป็น 15 ตำบล 199 หมู่บ้าน ได้แก่
| ลำดับ | อักษรไทย | อักษรโรมัน | หมู่บ้าน | ประชากร   |
| --- | --- | --- | --- | --- |
| 1. | สระคู | Sa Khu | 21 | 20,239 |
| 2. | ดอกไม้ | Dok Mai | 14 | 6,172 |
| 3. | นาใหญ่ | Na Yai | 15 | 7,822 |
| 4. | หินกอง | Hin Kong | 16 | 9,352 |
| 5. | เมืองทุ่ง | Mueang Thung | 8 | 5,177 |
| 6. | หัวโทน | Hua Thon | 12 | 5,331 |
| 7. | บ่อพันขัน | Bo Phan Khan | 9 | 4,556 |
| 8. | ทุ่งหลวง | Thung Luang | 15 | 7,955 |
| 9. | หัวช้าง | Hua Chang | 12 | 6,276 |
| 2514. | น้ำคำ | Nam Kham | 16 | 9,498 |
| 11. | ห้วยหินลาด | Huai Hin Lat | 12 | 5,554 |
| 12. | ช้างเผือก | Chang Phueak | 11 | 6,810 |
| 13. | ทุ่งกุลา | Thung Kula | 14 | 7,169 |
| 14. | ทุ่งศรีเมือง | Thung Si Mueang | 12 | 7,441 |
| 15. | จำปาขัน | Champa Khan | 12 | 6,691 |
| รวม | รวม | รวม | 199 | 116,043 |
↑  ข้อมูลวันที่ 1 มกราคม พ.ศ. 2562
การแบ่งเขตการปกครอง > การปกครองส่วนท้องถิ่น

ท้องที่อำเภอสุวรรณภูมิประกอบด้วยองค์กรปกครองส่วนท้องถิ่น 16 แห่ง ได้แก่
เทศบาลตำบลสุวรรณภูมิ ครอบคลุมพื้นที่บางส่วนของตำบลสระคู
เทศบาลตำบลจำปาขัน ครอบคลุมพื้นที่ตำบลจำปาขันทั้งตำบล
เทศบาลตำบลหินกอง ครอบคลุมพื้นที่ตำบลหินกองทั้งตำบล
เทศบาลตำบลทุ่งกุลา ครอบคลุมพื้นที่ตำบลทุ่งกุลาทั้งตำบล
เทศบาลตำบลทุ่งหลวง ครอบคลุมพื้นที่ตำบลทุ่งหลวงทั้งตำบล
เทศบาลตำบลดอกไม้ ครอบคลุมพื้นที่ตำบลดอกไม้ทั้งตำบล
องค์การบริหารส่วนตำบลสระคู ครอบคลุมพื้นที่ตำบลสระคู (นอกเขตเทศบาลตำบลสุวรรณภูมิ)
องค์การบริหารส่วนตำบลนาใหญ่ ครอบคลุมพื้นที่ตำบลนาใหญ่ทั้งตำบล
องค์การบริหารส่วนตำบลเมืองทุ่ง ครอบคลุมพื้นที่ตำบลเมืองทุ่งทั้งตำบล
องค์การบริหารส่วนตำบลหัวโทน ครอบคลุมพื้นที่ตำบลหัวโทนทั้งตำบล
องค์การบริหารส่วนตำบลบ่อพันขัน ครอบคลุมพื้นที่ตำบลบ่อพันขันทั้งตำบล
องค์การบริหารส่วนตำบลหัวช้าง ครอบคลุมพื้นที่ตำบลหัวช้างทั้งตำบล
องค์การบริหารส่วนตำบลน้ำคำ ครอบคลุมพื้นที่ตำบลน้ำคำทั้งตำบล
องค์การบริหารส่วนตำบลห้วยหินลาด ครอบคลุมพื้นที่ตำบลห้วยหินลาดทั้งตำบล
องค์การบริหารส่วนตำบลช้างเผือก ครอบคลุมพื้นที่ตำบลช้างเผือกทั้งตำบล
องค์การบริหารส่วนตำบลทุ่งศรีเมือง ครอบคลุมพื้นที่ตำบลทุ่งศรีเมืองทั้งตำบล
ประชากร

ประชากรส่วนใหญ่ประกอบอาชีพหลัก คือ เกษตรกรรม รับจ้างทั่วไป และมีอาชีพเสริมอื่น ๆ เช่น เลี้ยงสัตว์ รวมกลุ่มทำสินค้าหัตถกรรม และอุตสาหกรรมในครัวเรือน โดยมีซึ่งลำน้ำสายสำคัญที่หล่อเลี้ยงชาวบ้านมีหลายสาย คือ ลำน้ำเสียว ลำน้ำพลับพลา ห้วยหินลาด และลำน้ำมูล
วัด

วัดที่สำคัญในเขตเทศบาลตำบลสุวรรณภูมิ อำเภอสุวรรณภูมิมีดังต่อไปนี้
วัดใต้วิไลรรม
วัดกลาง
วัดสว่างโพธิ์ทอง
วัดเจริญราษฎร์
วัดทุ่งลัฎฐิวัน
วัดเหนือสุพรรณวราราม
วัดพระบรมธาตุสุวรรณภูมิ(วัดป่าวังพระเจ้า)
สถานศึกษา

ระดับวิทยาลัย
โรงเรียนระดับมัธยมศึกษาที่สำคัญในเขตอำเภอสุวรรณภูมิมีดังต่อไปนี้
โครงการจัดตั้ง มหาวิทยาลัยเทคโนโลยีราชมงคลอีสาน วิทยาเขตร้อยเอ็ด ณ ทุ่งกุลาร้องไห้
วิทยาลัยเทคนิคสุวรรณภูมิ
วิทยาลัยเทคโนโลยีบริหารธุรกิจรักไทย สุวรรณภูมิ
โรงเรียนสุวรรณภูมิพิทยไพศาล
โรงเรียนสุวรรณภูมิวิทยาลัย
โรงเรียนระดับประถมศึกษาที่สำคัญในเขตอำเภอสุวรรณภูมิมีดังต่อไปนี้
โรงเรียนเมืองสุวรรณภูมิ
โรงเรียนอนุบาลเมืองใหม่สุวรรณภูมิ
โรงเรียนดอนแฮดวิทยา
โรงเรียนกระดิ่งทอง
โรงเรียนการกุศลวัดกลาง
โรงเรียนเจริญศึกษา
โรงเรียนอนุบาลศรีภูมิวิทยารักษ์
โรงเรียนบ้านน้ำคำน้อย
โรงเรียนโสภาพพิทยาภรณ์
สถานที่ท่องเที่ยว

กู่พระโกนา บ.กู่พระโกนา ต.สระคู
อนุสาวรีย์เจ้าแก้วมงคล และ เขต คูเมืองบ้านท่ง ( ประกาศชื่อโบราณสถาน กรมศิลปากร พ.ศ. 2478 )
สิมวัดไตรภูมิคณาจารย์ บ.หัวโทน ต.หัวโทน
สิมวัดสระเกตุ บ.น้ำคำ ต.น้ำคำ
พระธาตุวัดเบญจ์ บ.หัวโทน ต.หัวโทน
บ่อพันขัน บ.ตาเณร ต.จำปาขัน
วัดพระธาตุบ่อพันขัน บ.หนองมะเหี๊ยะ ต.จำปาขัน
อ่างเก็บน้ำบ่อพันขัน บ.ตาเณร,บ.หญ้าหน่อง ต.จำปาขัน
พระธาตุอรหันต์โมคคัลลาน์ วัดกลาง คุ้มวัดกลาง ในเขตเทศบาลตำบลสุวรรณภูมิ
อนุสาวรีย์ท้าวเซียงเจ้าเมืองสุวรรณภูมิ ในเขตเทศบาลตำบลสุวรรณภูมิ
ศูนย์พัฒนาทุ่งกุลาร้องไห้ บ.กู่พระโกนา ต.สระคู
พิพิธภัณฑ์หอยล้านปี บ.โพนครกน้อย ต.สระคู
สระสี่เหลี่ยม สระสองแก ต.สระคู
กู่หินกอง บ.หินกอง ต.หินกอง
วัดพระธาตุนาใหญ่ บ.นาใหญ่ ต.นาใหญ่
วัดพระเจ้าใหญ่บ้านยางเครือ บ.ยางเครือ ต.เมืองทุ่ง
วัดกู่อารัมย์ บ.ดงเมือง ต.เมืองทุ่ง
บึงท่าศาลา บ.กู่พระโกนา ต.สระคู
โครงการจัดตั้งวิทยาเขตร้อยเอ็ด ณ ทุ่งกุลาร้องไห้ มหาวิทยาลัยเทคโนโลยีราชมงคลอีสาน ต.หินกอง
เทศกาลสำคัญ

งานประเพณีบุญบั้งไฟอำเภอสุวรรณภูมิ จัดขึ้นเป็นประจำทุกปีอย่างยิ่งใหญ่ ระดับประเทศ โดยเฉพาะวันแห่ ขบวนฟ้อน เซิ้งบั้งไฟ และบั้งไฟลายศรีภูมิ กับการตกแต่งขบวนบั้งไฟที่มากที่สุดของประเทศ โดยงานจัด ในวันเสาร์ อาทิตย์แรกของเดือนมิถุนายนของทุกปี ณ ลานอนุสาวรีย์พระรัตนวงษา (ท้าวเซียง) และหน้าที่ว่าการอำเภอสุวรรณภูมิ โดยงานมีความโดดเด่นที่แตกต่างจากที่อื่น คือ เอกลักษณ์การตกแต่งเอ้ บั้งไฟด้วยลายกรรไกรตัด เพียงแห่งเดียวในประเทศ หรือที่เรียกว่า ลายศรีภูมิ รวมทั้งขบวนรำสวยงามมากที่สุดแห่งหนึ่งของประเทศ นอกจากนี้ งานประเพณีบุญบั้งไฟสุวรรณภูมิ ยังมีสืบเนื่องยาวนาน มีช่างบั้งไฟลายศรีภูมิ ในคุ้มวัดทุกคุ้มวัด ในเขตเทศบาลตำบลสุวรรณภูมิ และบั้งไฟเอ้ ทั่วเขตจังหวัดร้อยเอ็ด จะเข้าร่วมแข่งขันประเภทบั้งไฟขนาดใหญ่ทั้งหมด จนทำให้ เป็นหนึ่งในงานประเพณีบั้งไฟที่มีชื่อเสียงที่สุดอีกแห่งหนึ่งของประเทศ จนมีคำกล่าวที่ว่า "หากอยากดูบั้งไฟครบครัน หลากหลายกิจกรรม ไปที่ ยโสธร หากอยากดูบั้งไฟจุดขึ้นสูง จำนวนมาก ให้ไปที่อำเภอพนมไพร และ หากอยากดู บั้งไฟเอ้ตกแต่งสวยงามขนาดใหญ่มากที่สุดและขบวนรำสวยงามมากที่สุดไปที่ อำเภอสุวรรณภูมิ " โดยตั้งเเต่ งานประเพณีบุญบั้งไฟสุวรรณภูมิ 2567 เป็นต้นไป จะมีขบวนแห่รำเซิ้งสวยงาม ชิงถ้วยพระราชทานพระบาทสมเด็จพระวชิรเกล้าเจ้าอยู่หัว ซึ่งจะมีการถูกจัดขึ้นเป็นครั้งเเรกในปี พ.ศ. 2567 ให้สมเกียรติกับดินเเดนที่มีการจัดงานบุญบั้งไฟอย่างยิ่งใหญ่ เป็นเอกลักษณ์เเละมีความเก่าเเก่เเละต่อเนื่องมาอย่างยาวนานมากที่สุดเเห่งหนึ่งของภาคอีสานเเละของประเทศไทย นอกจากนี้ยังเป็นงานประเพณีที่ดึงดูดเเละเป็นศูนย์รวมให้ลูกหลานเมืองศรีภูมิหรือเครือข่ายลูกหลานเจ้าเเก้วมงคล (บรรพชนกลุ่มใหญ่ของภาคอีสาน) ที่มีอยู่ทั่วภาคอีสานเเละประเทศไทยให้กลับมาเยี่ยมเยือนถิ่นเก่าของบรรพชน ซึ่งได้ขึ้นชื่อว่าเป็น เมืองบรรพบุรุษของชาวอีสาน ก่อนที่ภายหลังจะมีการอพยพเเยกกันออกไปสร้างเมืองเเละชุมชนต่างๆมากมายทั่วภาคอีสาน นับได้ว่าเป็นศูนย์รวมทางจิตใจให้เเก่ลูกหลานชาวอีสานได้มากมายเลยทีเดียว
ชาวอำเภอสุวรรณภูมิที่มีชื่อเสียง > ข้าราชการ/นักการเมือง/นักวิชาการ

นายเชาว์ สายเชื้อ ประธานศาลรัฐธรรมนูญ ท่านแรก
นายดุลย์ ดวงเกตุ ส.ส.ร้อยเอ็ด พรรคกิจสังคม
นายขจรศักดิ์ ศรีสวาสดิ์ ส.ส.ร้อยเอ็ด พรรคความหวังใหม่
นายวิรัช ประราศรี กำนันตำบลสระคู อดีต ประธานชมรมกำนันผู้ใหญ่บ้านภาคตะวันออกเฉียงเหนือ
นายสมศักดิ์ เศรษโฐ นายกเทศมนตรีเทศบาลตำบลสุวรรณภูมิ นายกสันนิบาตเทศบาลจังหวัดร้อยเอ็ด ปี - ปัจจุบัน
นายวรรณทัศน์พล อิศวะเมธธรีสกุล ประธานสภาเทศบาลตำบลสุวรรณภูมิ
นายวสันต์ สามิบัติ์ ประธานชุมชนหมู่ 3 เขตเทศบาลตำบลสุวรรณภูมิ สมาชิกสภาเทศบาลตำบลสุวรรณภูมิ
นายกิตติ สมทรัพย์ ส.ส.ร้อยเอ็ดเขต 6 อำเภอสุวรรณภูมิ อำเภอโพนทราย อำเภอหนองฮี
พล.ต.ต.ดร.พิพัฒนพงศ์ เฏฌาฌัญ ผู้บังคับการ สน.ยานนาวา
พ.ต.อ.พิเศษ พิภพ ใยบัว รองผู้บังคับการ สน.ห้วยขวาง กรุงเทพมหานคร
คารม พลพรกลาง รองโฆษกประจำสำนักนายกรัฐมนตรี ในรัฐบาลเศรษฐา ทวีสิน สังกัดพรรคภูมิใจไทย
นายทองลี มีหินกอง ประธานชมรมกำนันผู้ใหญ่บ้านภาคตะวันออกเฉียงเหนือ ปี - ปัจจุบัน
ชาวอำเภอสุวรรณภูมิที่มีชื่อเสียง > พระภิกษุสงฆ์

พระครูสุพรรณภูมิคณาจารย์ (สอ) - เจ้าคณะเมืองสุวรรณภูมิ รูปสุดท้าย
หลวงปู่ชม ฐานะธัมโม - วัดกู่พระโกนา
พระครูพุทธบาลมุนี - วัดชัยมงคล บ้านคำพรินทร์ ตำบลเปลือย (ปัจจุบัน ตำบลช้างเผือก)
หลวงปู่เคน ฐานะธัมโม - วัดใต้วิไลธรรม
พระราชพรหมจริยะคุณ - เจ้าคณะจังหวัดร้อยเอ็ด ฝ่ายมหานิกาย วัดบ้านเปลือยใหญ่ อ.เมือง จ.ร้อยเอ็ด
ชาวอำเภอสุวรรณภูมิที่มีชื่อเสียง > นักกีฬา

ก้องนภา วัชรวิทย์ นักมวย
นิตินัดดา แก้วคำไสย์ นักตระกร้อหญิงทีมชาติไทย เจ้าของฉายา "เพชฌฆาตเงียบ"
ปริมประภา เเก้วคำไสย์ นักตระกร้อหญิงทีมชาติไทย
ชาวอำเภอสุวรรณภูมิที่มีชื่อเสียง > นักธุรกิจ

นายพนม ศรีแสนปาง - นายกสมาคมพ่อค้าอำเภอสุวรรณภูมิ / ประธานบริษัทมหาชนจำกัด ศรีแสงดาวไบโอพาวเวอร์
ชาวอำเภอสุวรรณภูมิที่มีชื่อเสียง > นักร้อง/นักดนตรี/นักแสดง

ลำไย ไหทองคำ นักร้องลูกทุ่ง,หมอลำ นักเเสดง พิธีกร ราชินีอินดี้
เอกราช สุวรรณภูมิ นักร้องลูกทุ่ง
เจมส์ จตุรงค์ นักร้องลูกทุ่ง,หมอลำ นักเเสดง
ใบตอง จันทร์งาม หรือ แป๋ว ปัทมา นักร้องหมอลำ
บี ประภาพร ขวัญใจแฟนแฟน นางเอกหมอลำสังกัดคณะหมอลำขวัญใจแฟนแฟน แมน จักรพันธ์
เจ้สี่ พลล้ำ อดีตตลกคณะระเบียบวาทะศิลป์
บู๊ท จักรพันธ์ ลำเพลิน ซานเล้าบันเทิงศิลป์ อดีตพระเอกหมอลำคณะระเบียบวาทะศิลป์ หัวหน้าวงซานเล้าบันเทิงศิลป์
ไอออน กลวัชร ข้าวสารแลนด์ นักร้อง พระเอกหมอลำคณะซานเล้าบันเทิงศิลป์
หนึ่ง พลาญชัย ท็อปไลน์ พระเอกหมอลำคณะคำผุนร่วมมิตร
ภานุวัฒน์ วิเศษวงษา นักเเต่งเพลง (เเต่งเพลงดัง อาทิ บ่เป็นหยังเขาเข้าใจ ซังได้ซังเเล้ว ห้ามตั๋ว นางไอ่ของอ้าย เพิ่นบ่แม่นผู้สาวเฮา เป็นต้น)
ชาวอำเภอสุวรรณภูมิที่มีชื่อเสียง > ศิลปินเเห่งชาติ

ไพวรินทร์ ขาวงาม กวี นักเขียน ศิลปินแห่งชาติ สาขาวรรณศิลป์ กวีนิพนธ์ พุทธศักราช 2558
ชาวอำเภอสุวรรณภูมิที่มีชื่อเสียง > นักปราชญ์ชุมชน พื้นบ้าน

นายสมัยลี สร้อยศิลา - ปราชญ์พื้นบ้าน ด้านทัศนศิลป์ การตัดแต่งลายเอ้บั้งไฟ ลายศรีภูมิ
นายล้อม ปราสาร - ปราชญ์ชุมชน ด้านศาสนพิธี พิธีกรรม การทอผ้าไหม ไหมลายศรีภูมิดั้งเดิม
กำนันเดช ภูสองชั้น - ผู้เขียน "คนทุ่งกุลา", อดีตกำนันตำบลทุ่งหลวง
นายเลียบ แจ้งสนาม - ศิลปินพื้นบ้าน ผู้มีผลงานดีเด่นทางด้านวัฒนธรรม ของ สถาบันวิจัยศิลปะและวัฒนธรรมอีสาน     มหาวิทยาลัยมหาสารคาม, ผู้ทำคุณประโยชน์ต่อกระทรวงวัฒนธรรม ( วันที่ 13 เมษายน พ.ศ. 2561 )
แผนที่อาณาเขต เมืองท่งศรีภูมิ ระหว่างปี พ.ศ. 2256 - 2315 เเละเมืองสุวรรณภูมิ ระหว่างปี พ.ศ. 2315 - 2318
เจ้าแก้วมงคล
อนุสาวรีย์ท้าวเซียง เจ้าผู้ครองเมืองท่งศรีภูมิคนที่ 4 และเป็นผู้ครองเมืองสุวรรณภูมิคนแรก
ตำบลของอำเภอสุวรรณภูมิ
กู่พระโกนา
บุญบั้งไฟ
นาโช (นักฟุตบอลเกิด พ.ศ. 2533)

| 0 | 1 | 2 | 3 |
| --- | --- | --- | --- |
 นาโชกับทีมชาติสเปนใน ค.ศ. 2017
ข้อมูลส่วนตัว
ชื่อเต็ม:  โฆเซ อิกนาซิโอ เฟร์นันเดซ อิเกลเซียส
วันเกิด:   (1990-01-18) 18 มกราคม ค.ศ. 1990 (35 ปี)
สถานที่เกิด:  มาดริด สเปน
ส่วนสูง:  1.80 เมตร (5 ฟุต 11 นิ้ว)
ตำแหน่ง:  กองหลัง
ข้อมูลสโมสร
สโมสรปัจจุบัน:  อัล-คาดิซิยาห์
หมายเลข:  6
สโมสรเยาวชน
1999–2001:  AD Complutense
2001–2009:  เรอัลมาดริด
สโมสรอาชีพ*
| ปี |  ทีม |  ลงเล่น |  (ประตู) |
| 2009–2013 |  เรอัลมาดริด |  111 |  (4) |
| 2011–2024 |  เรอัลมาดริด |   |  (12) |
| 2024– |  อัล-คาดิซิยาห์ |  7 |  (0) |
ทีมชาติ‡
| 2005 |  สเปน อายุไม่เกิน 16 ปี |  1 |  (0) |
| 2006–2007 |  สเปน อายุไม่เกิน 17 ปี |  11 |  (0) |
| 2008–2009 |  สเปน อายุไม่เกิน 19 ปี |  9 |  (2) |
| 2011–2013 |  สเปนอายุไม่เกิน 21 ปี |  6 |  (0) |
| 2013– |  สเปน |  29 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 22 ธันวาคม 2023 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 14 กรกฎาคม 2024
โฆเซ อิกนาซิโอ เฟร์นันเดซ อิเกลเซียส (สเปน: José Ignacio Fernández Iglesias) หรือ นาโช (Nacho) เกิดที่เมืองมาดริด ประเทศสเปน ปัจจุบันเล่นตำแหน่งกองหลังให้กับอัล-คาดิซิยาห์ สโมสรในซาอุดีโปรเฟสชันนัลลีก และทีมชาติสเปน เขาเคยลงเล่นให้กับสโมสรเมืองหลวงตั้งแต่ ค.ศ. 2011 และลงเล่นให้กับทีมชาติสเปน มาตั้งแต่ ค.ศ. 2013 โดยเป็นส่วนหนึ่งของสเปนในการแข่งขันฟุตบอลโลก 2018 ที่ประเทศรัสเซีย
โฆเซ อิกนาซิโอ เฟร์นันเดซ อิเกลเซียส เริ่มเล่นฟุตบอลกับทีมเยาวชนของ เอดี คอมพลูเมนส์ในช่วงเริ่มต้นอาชีพ
ในช่วงปี ค.ศ.2001 เขาได้เข้าร่วมทีมเยาวชนของเรอัลมาดริดในช่วงปี ค.ศ.2009 เขาได้ขึ้นมาเล่นกับทีมสำรองของสโมสรเรอัลมาดริด
ในวันที่ 23 เมษายน 2011 เขาได้ลงเล่นให้กับทีมชุดใหญ่เป็นครั้งแรก โดยลงเล่นในตำแหน่งแบ็กซ้าย ในเกมเยือนชนะบาเลนเซีย
นาโน เฟอร์นันเดซ เป็นหนึ่งในผู้เล่นทีมเยาวชนที่ได้เลือกให้ร่วมทีมชุดใหญ่ในเกมกระชับมิตร ช่วงซัมเมอร์ที่อเมริกาเหนือ โดยเขาลงเล่นเป็นตัวสำรองในทั้งสามนัดพบกับแอลเอ แกแล็คซี่ กัวดาลาฮารา และฟิลาเดลเฟีย ยูเนียน
ในวันที่ 2 กันยายน 2012 โซเซ่ มูรินโญ่ ประกาศว่าเขา พร้อมด้วยอัลบาโร โมราตา จะได้เลื่อนสู่ทีมชุดใหญ่ แต่ยังลงเล่นกับทีมกัสติยาของเรอัลมาดริมต่อไป
เขายิงประตูแรกอย่างเป็นทางการครั้งแรกให้กับทีมเมื่อวันที่ 10 มกราคม 2015 โดยยิงใส่ทีมเอสปันญอล ด้วยสกอร์ 3–0 ในบ้าน เมื่อวันที่ 11 กุมภาพันธ์ 2017 นาโชลงเล่นให้เรอัลมาดริดครบ 100 นัดในเกมเยือนที่เอาชนะโอซาซูน่า 3–1
ฤดูกาล 2019–20 ของเขาเต็มไปด้วยอาการบาดเจ็บและเขาได้ลงเล่นไปเพียง 6 นัดในลีกขณะที่เรอัลมาดริดคว้าแชมป์ลาลีกา 2019–20 เดือนกรกฎาคม 2021
ในวันที่ 4 พฤษภาคม 2024 เขาคว้าแชมป์ลาลีกา ครั้งที่ 4 กับเรอัลมาดริดหลังจากชัยชนะ 3–0 เหนือCádiz ทำให้เท่ากับสถิติของ มาร์เซโล คาริม เบนเซม่า และ ลูกา มอดริช ในฐานะผู้เล่นที่ประดับประดามากที่สุดของสโมสรด้วย 25 ถ้วยแชมป์รางวัล 1 เดือนต่อมาในวันที่ 1 มิถุนายน เขาทำหน้าที่กัปตันทีมในการเอาชนะโบรุสเชียดอร์ทมุนด์ 2–0 ในรอบชิงชนะเลิศยูฟ่าแชมเปียนส์ลีกโดยพวกเขาคว้าแชมป์เป็นครั้งที่ 15 สมัย ทำให้เขาเป็นหนึ่งใน 5 ผู้เล่นที่สามารถคว้าแชมป์อันทรงเกียรติที่สุดของยูโรซึ่งทำสถิติสูงสุด 6 สมัย นอกจากนี้เขายังขยายสถิติของเขาเป็น 26 แชมป์กับสโมสรเท่ากับ ลูกา มอดริช
ในระดับทีมชาติ

เขาติดทีมชาติสเปน ชุดใหญ่ใน ค.ศ 2013 เขาติดทีมชาติมากกว่า 20 นัด เขาเป็นส่วนหนึ่งของสเปนในการแข่งฟุตบอลโลกปี 2018 ที่ประเทศรัสเซีย และเขาสามารถคว้าแชมป์ยูฟ่าเนชันส์ลีก ใน ค.ศ 2023 เช่นเดียวกับฟุตบอลยูโร 2024
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ทวีป> ลงเล่น | ทวีป> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- |
| เรอัลมาดริด | 2010–11 | ลาลิกา | 2 | 0 | 0 | 0 | 0 | 0 | 0 | 0 | 2 | 0 |
| เรอัลมาดริด | 2011–12 | ลาลิกา | 0 | 0 | 1 | 0 | 0 | 0 | 0 | 0 | 1 | 0 |
| เรอัลมาดริด | 2012–13 | ลาลิกา | 9 | 0 | 3 | 0 | 1 | 0 | 0 | 0 | 13 | 0 |
| เรอัลมาดริด | 2013–14 | ลาลิกา | 12 | 0 | 4 | 0 | 3 | 0 | 0 | 0 | 19 | 0 |
| เรอัลมาดริด | 2014–15 | ลาลิกา | 14 | 1 | 2 | 0 | 6 | 0 | 0 | 0 | 22 | 1 |
| เรอัลมาดริด | 2015–16 | ลาลิกา | 16 | 0 | 1 | 0 | 5 | 1 | — | — | 22 | 1 |
| เรอัลมาดริด | 2016–17 | ลาลิกา | 28 | 2 | 5 | 1 | 4 | 0 | 2 | 0 | 39 | 3 |
| เรอัลมาดริด | 2017–18 | ลาลิกา | 27 | 3 | 6 | 0 | 8 | 1 | 1 | 0 | 42 | 4 |
| เรอัลมาดริด | 2018–19 | ลาลิกา | 20 | 0 | 5 | 0 | 5 | 0 | 0 | 0 | 30 | 0 |
| เรอัลมาดริด | 2019–20 | ลาลิกา | 4 | 0 | 0 | 0 | 1 | 0 | 0 | 0 | 5 | 0 |
| รวมทั้งหมด | รวมทั้งหมด | รวมทั้งหมด | 132 | 6 | 27 | 1 | 33 | 2 | 3 | 0 | 195 | 9 |
1 2 3 4 5 6 7  ลงเล่นในยูฟ่าแชมเปียนส์ลีก
1 2  ลงเล่นในฟุตบอลชิงแชมป์สโมสรโลก
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| สเปน | 2013 | 1 | 0 |
| สเปน | 2015 | 1 | 0 |
| สเปน | 2016 | 5 | 0 |
| สเปน | 2017 | 7 | 0 |
| สเปน | 2018 | 8 | 1 |
| ทั้งหมด | ทั้งหมด | 22 | 1 |
สถิติอาชีพ > ประตูในนามทีมชาติ

นี่คือประตูที่นาโชทำได้ในนามทีมชาติสเปน
| ลำดับ | วันที่ | สนาม | นัดที่ลงเล่น | คู่แข่ง | ทำประตู | ผล | การแข่งขัน |
| --- | --- | --- | --- | --- | --- | --- | --- |
| 1 | 15 มิถุนายน ค.ศ. 2018 | สนามกีฬาโอลิมปิกฟิชต์ โซชี รัสเซีย | 18 |  โปรตุเกส | 3–2 | 3–3 | ฟุตบอลโลก 2018 |
เกียรติประวัติ > สโมสร

เรอัลมาดริด
ลาลิกา: 2016–17
โกปาเดลเรย์: 2013–14
ซูเปร์โกปาเดเอสปัญญา: 2012, 2017
ยูฟ่าแชมเปียนส์ลีก: 2013–14, 2015–16, 2016–17, 2017–18 , 2021-2022 2023-2024
ยูฟ่าซูเปอร์คัพ: 2016, 2017,2022
ฟีฟ่าคลับเวิลด์คัพ: 2014, 2016, 2017, 2018
เรอัลมาดริดกัสติยา
เซกุนดาดิบิซิออน: 2011–12
เกียรติประวัติ > ทีมชาติ

สเปน อายุไม่เกิน 21 ปี
ชิงแชมป์แห่งชาติยุโรป: 2013
สเปน อายุไม่เกิน 17 ปี
ชิงแชมป์แห่งชาติยุโรป: 2007
ฟุตบอลโลกเยาวชน: รองชนะเลิศ 2007
แหล่งข้อมูลอื่น

ข้อมูลผู้เล่นอย่างเป็นทางการจากเรอัลมาดริด
นาโช ที่ BDFutbol
นาโช เก็บถาวร 2020-01-08 ที่ เวย์แบ็กแมชชีน — สถิติโดยฟีฟ่า
ข้อมูลของ นาโช (นักฟุตบอลเกิด พ.ศ. 2533) ที่ ซ็อกเกอร์เวย์
| ด ค กกัปตันในชุดชนะเลิศยูฟ่าแชมเปียนส์ลีก |
| --- | --- |
สมัยยูโรเปียนคัพ:  1956 :  Muñoz  1957 :  Muñoz  1958 :  Alonso  1959 :  Zárraga  1960 :  Zárraga  1961 :  Águas  1962 :  Águas  1963 :  เช.มัลดีนี  1964 :  Picchi  1965 :  Picchi  1966 :  เฆนโต  1967 :  McNeill  1968 :  ชาร์ลตัน  1969 :  Rivera  1970 :  Israël  1971 :  วาซอวิช  1972 :  Keizer  1973 :  ไกรฟฟ์  1974 :  เบ็คเคินเบาเออร์  1975 :  เบ็คเคินเบาเออร์  1976 :  เบ็คเคินเบาเออร์  1977 :  ฮิวส์  1978 :  ฮิวส์  1979 :  แม็คโกเวิร์น  1980 :  แม็คโกเวิร์น  1981 :  Thompson  1982 :  มอร์ติเมอร์  1983 :  Hrubesch  1984 :  Souness  1985 :  Scirea  1986 :  Iovan  1987 :  Pinto  1988 :  Gerets  1989 :  บาเรซี  1990 :  บาเรซี  1991  :  Stojanović  1992 :  ซูบีซาร์เรตา 
สมัยแชมเปียนส์ลีก:  1993 :  เดช็อง  1994 :  Tassotti  1995 :  Blind  1996 :  วีอัลลี  1997 :  Sammer  1998 :  Sanchís  1999 :  สไมเกิล  2000 :  Redondo  2001 :  Effenberg  2002 :  อิเอร์โร  2003 :  พี. มัลดีนี  2004 :  Costa  2005 :  เจอร์ราร์ด  2006 :  ปูย็อล  2007 :  พี. มัลดีนี  2008 :  เฟอร์ดินานด์  2009 :  ปูย็อล  2010 :  ซาเนตติ  2011 :  ชาบี  2012 :  แลมพาร์ด  2013 :  ลาห์ม  2014 :  กาซิยัส  2015 :  อินิเอสตา  2016 :  ราโมส  2017 :  ราโมส  2018 :  ราโมส  2019 :  เฮนเดอร์สัน  2020 :  น็อยเออร์  2021 :  อัซปิลิกูเอตา  2022 :  มาร์เซลู  2023 :  กึนโดอัน  2024 :  นาโช 
| ด ค กรายชื่อนักกีฬาทีมชาติสเปน – ฟุตบอลโลก 2018 |
| --- | --- | --- |
|  1 เด เฆอา  2 การ์บาฆัล  3 ปิเก  4 นาโช  5 บุสเกตส์  6 อินิเอสตา  7 ซาอุล  8 โกเก  9 โรดริโก  10 เตียโก  11 บัซเกซ  12 โอดริโอโซลา  13 อาร์ริซาบาลากา  14 อัซปิลิกูเอตา  15 ราโมส (c)  16 มอนเรอัล  17 อัสปัส  18 อัลบา  19 โกสตา  20 อาเซนซิโอ  21 ซิลบา  22 อิสโก  23 เรย์นา  ผู้ฝึกสอน: อิเอร์โร  |  1 เด เฆอา  2 การ์บาฆัล  3 ปิเก  4 นาโช  5 บุสเกตส์  6 อินิเอสตา  7 ซาอุล  8 โกเก  9 โรดริโก  10 เตียโก  11 บัซเกซ  12 โอดริโอโซลา  13 อาร์ริซาบาลากา  14 อัซปิลิกูเอตา  15 ราโมส (c)  16 มอนเรอัล  17 อัสปัส  18 อัลบา  19 โกสตา  20 อาเซนซิโอ  21 ซิลบา  22 อิสโก  23 เรย์นา  ผู้ฝึกสอน: อิเอร์โร  |  |
| ด ค กรายชื่อนักกีฬาทีมชาติสเปน – ชนะเลิศ ฟุตบอลชิงแชมป์แห่งชาติยุโรป 2024 (สมัยที่ 4) |
| --- | --- | --- |
|  1 รายา  2 การ์บาฆัล  3 เลอ นอร์ม็อง  4 นาโช  5 บิเบียน  6 เมริโน  7 โมราตา (กัปตัน)  8 ฟาเบียน  9 โฆเซลู  10 โอลโม  11 ตอร์เรส  12 กริมัลโด  13 รามิโร  14 ลาปอร์ต  15 บาเอนา  16 โรดริ  17 วิเลียมส์  18 ซูบิเมนดิ  19 ยามัล  20 เปดริ  21 โอยาร์ซาบัล  22 นาบัส  23 ซิมอน  24 กูกูเรยา  25 โลเปซ  26 อาโยเซ  ผู้ฝึกสอน: เด ลา ฟูเอนเต  |  1 รายา  2 การ์บาฆัล  3 เลอ นอร์ม็อง  4 นาโช  5 บิเบียน  6 เมริโน  7 โมราตา (กัปตัน)  8 ฟาเบียน  9 โฆเซลู  10 โอลโม  11 ตอร์เรส  12 กริมัลโด  13 รามิโร  14 ลาปอร์ต  15 บาเอนา  16 โรดริ  17 วิเลียมส์  18 ซูบิเมนดิ  19 ยามัล  20 เปดริ  21 โอยาร์ซาบัล  22 นาบัส  23 ซิมอน  24 กูกูเรยา  25 โลเปซ  26 อาโยเซ  ผู้ฝึกสอน: เด ลา ฟูเอนเต  |  |
เอกภูมิ โพธารุ่งโรจน์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เอกภูมิ โพธารุ่งโรจน์
วันเกิด:  29 มีนาคม พ.ศ. 2528 (39 ปี)
สถานที่เกิด:  โพธาราม ราชบุรี
ส่วนสูง:  1.65 m (5 ft 5 in)
ตำแหน่ง:  ปีก
ข้อมูลสโมสร
สโมสรปัจจุบัน:  พิจิตร ยูไนเต็ด 2021
หมายเลข:  8
สโมสรเยาวชน
2005:  ราชบุรี
สโมสรอาชีพ*
| ปี |  ทีม |  ลงเล่น |  (ประตู) |
| 2006–2007 |  ราชบุรี |  36 |  (8) |
| 2008 |  โอสภสภา |  19 |  (2) |
| 2009 |  นครปฐม |  29 |  (5) |
| 2010 |  สมุทรสงคราม |  13 |  (0) |
| 2010–2011 |  การท่าเรือไทย |  23 |  (6) |
| 2012 |  เมืองทองฯ ยูไนเต็ด |  10 |  (3) |
| 2013 |  ราชบุรี มิตรผล |  5 |  (0) |
| 2014–2015 |  บีอีซี เทโรศาสน |  8 |  (1) |
| 2015 |  → การท่าเรือ (ยืมตัว) |  31 |  (2) |
| 2016–2017 |  การท่าเรือ |  24 |  (2) |
| 2018 |  แอร์ฟอร์ซ ยูไนเต็ด |  15 |  (0) |
| 2019–2021 |  นครปฐม ยูไนเต็ด |  26 |  (14) |
|  |  พิจิตร ยูไนเต็ด 2021 |   |   |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เอกภูมิ โพธารุ่งโรจน์ ชื่อเล่น บอล เป็นนักฟุตบอลอาชีพชาวไทย ในตำแหน่งปีก ปัจจุบันเล่นให้กับพิจิตร ยูไนเต็ด 2021ในไทยแลนด์ เซมิโปรลีก
ประวัติ

เอกภูมิ โพธารุ่งโรจน์ เกิดวันที่ 29 มีนาคม พ.ศ. 2528 เป็นชาวจังหวัดราชบุรี สำเร็จการศึกษาในระดับปริญญาตรีจากมหาวิทยาลัยศรีปทุม
เกียรติยศ > สโมสร

ไทยลีกคัพ (1) : 2010
ไทยลีก (1): 2012
ไทยลีกคัพ (1) : 2014
แหล่งข้อมูลอื่น

http://www.thaiportfc.com/team/players/first-team.html เก็บถาวร 2011-02-10 ที่ เวย์แบ็กแมชชีน
http://www.youtube.com/watch?v=GnyuzZeH9yo
รายชื่อนักเตะ เก็บถาวร 2016-04-13 ที่ เวย์แบ็กแมชชีน